CELEX: 62005TN0352
Language: lt
Date: 2005-09-16 00:00:00
Title: Byla T-352/05  2005 m. rugsėjo 16 d.  pareikštas ieškinys byloje  Graikijos Respublika prieš Europos Bendrijų Komisiją

26.11.2005   
            
            
               LT
            
            
               Europos Sąjungos oficialusis leidinys
            
            
               C 296/31
            
         2005 m. rugsėjo 16 d. pareikštas ieškinys byloje Graikijos Respublika prieš Europos Bendrijų Komisiją
   
   (Byla T-352/05)
   (2005/C 296/67)
   Proceso kalba: graikų
   Šalys
   
      Ieškovė: Graikijos Respublika, atstovaujama Georgios Kanellópoulos ir Stylianí Charitaki
   
      Atsakovė: Europos Bendrijų Komisija
   Ieškovės reikalavimai
   
               —
            
            
               panaikinti arba pakeisti 2005 m. liepos 20 d. Komisijos sprendimą dėl Bendrijos atsisakymo Europos žemės ūkio orientavimo ir garantijų fondo (EŽŪOGF) Garantijų skyriaus lėšomis finansuoti kai kurias valstybių narių patirtas išlaidas, apie kurį pranešta dokumentu Nr. C(2005) 2756 ir kuris paskelbtas dokumentu Nr. 2005/579/EB (1);
            
         
               —
            
            
               priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ginčijamu sprendimu Komisija, apmokėdama sąskaitas pagal Reglamentą (EEB) Nr. 729/70 (2), atsisakė finansuoti iš Bendrijos lėšų tam tikras Graikijos Respublikos patirtas išlaidas sandėliavimo, vaisių ir daržovių, tabako ir premijų už gyvulius sektoriuose.
   Ieškovė siekia panaikinti šį sprendimą, tvirtindama pirmiausia, kad sąskaitų apmokėjimo procedūra yra niekinė dėl Reglamento (EB) Nr. 1258/1999 (3) 7 straipsnio bei Reglamento (EB) Nr. 1663/1995 (4) 8 straipsnio pažeidimo, kadangi dvišalės diskusijos ir kontaktai tarp ieškovės ir Komisijos nebuvo susiję su tiksliu išlaidų, kurios gali būti nefinansuojamos, įvertinimu, nors išlaidos, kurias buvo atsisakyta finansuoti, buvo patirtos anksčiau nei prieš 24 mėnesius iki Komisijos raštiško pranešimo. Ieškovė mano, kad 24 mėnesių laikotarpis prasideda vėliau, nei tvirtina Komisija.
   Dėl koregavimo viešojo sandėliavimo sektoriuje ieškovė mano, kad Komisija remiasi klaidingu Reglamento Nr. 1258/1999, Reglamento Nr. 296/1996 (5) ir Reglamento Nr. 2040/2000 (6) išaiškinimu ir taikymu, kad dėl Komisijos pritaikytų korekcijų buvo blogai išaiškintos Dokumente VI/5330/97 nustatytos gairės ir klaidingai įvertinti faktai, kad šie koregavimai motyvuoti neaiškiai ir nepakankamai, kad jie peržengia Komisijos diskrecijos ribas ir pažeidžia proporcingumo principą.
   Dėl bulvių ir vynuogių sektoriaus ieškovė ginčija Komisijos faktinių aplinkybių vertinimą, nurodo nepakankamus ir prieštaringus motyvus bei proporcingumo principo pažeidimą. Be to, ji mano, kad koregavimas turėjo būti ribojamas ties 2 % ir kad jis neturėjo būti taikomas Dodekanesui, kur yra kadastras, kadangi nebuvo galima daryti išvados, kad patikrinimai vietoje atskleis šio departamento sunkumus.
   Dėl vaisių ir daržovių ieškovė tvirtina, kad Komisija neteisingai mokėjimo vėlavimo nepripažino pateisinamu tuo atveju, kai Graikijos valdžios institucijos nagrinėjo šio mokėjimo atitikimą Bendrijos teisei ir nacionalinei teisei. Ieškovė taip pat nurodo argumentus, kuriuos ji išdėstė dėl sandėliavimo sektoriaus.
   Dėl tabako ieškovė nurodo, kad buvo klaidingą Bendrijos normų aiškinimą ir taikymą, klaidas nustatant faktus, motyvavimo nepakankamumą ir pažeidimą dokumentuose VI/5330/97 ir AGRI 17933/2000 nustatytų gairių dėl kryžminių patikrinimų su duomenimis, pateiktais pagal veiksmingą integruotą administravimo ir kontrolės sistemą, numatytą Reglamente Nr. 2848/98 (7), dėl patikrinimų vietose, dėl mokėjimų čekiu ir dėl antrinių bei kitų patikrinimų.
   Galiausiai dėl auginimo sektoriaus (aviena ir ožkiena) ieškovė ginčija Komisijos faktinių aplinkybių vertinimą ir mano, kad jos nurodyti motyvai yra klaidingi. Ieškovė taip pat tvirtina, kad koregavimas vienodu 10 % dydžiu yra nepateisinamas, kad jis pagrįstas klaidingu Dokumente AGRI/61495/2000 nustatytų gairių išaiškinimu ir taikymu ir kad jis yra neproporcingas trūkumų rimtumo atžvilgiu.
   
      (1)  OL L 199, 2005 7 29, p. 84
   
   
      (2)  1970 m. balandžio 21 d. Tarybos reglamentas (EEB) Nr. 729/70 dėl bendrosios žemės ūkio politikos finansavimo (OL L 94, 1970 4 28, p. 13).
   
      (3)  1999 m. gegužės 17 d. Tarybos reglamentas (EB) Nr. 1258/1999 dėl bendrosios žemės ūkio politikos finansavimo (OL L 160, 1999 6 26, p. 103).
   
      (4)  1995 m. liepos 7 d. Komisijos reglamentas (EB) Nr. 1663/95, nustatantis išsamias taisykles dėl Tarybos reglamento (EEB) Nr. 729/70 apibrėžtos EŽŪOGF garantijų skyriaus sąskaitų apmokėjimo tvarkos taikymo (OL L 158, 1995 7 8, p. 6).
   
      (5)  1996 m. vasario 16 d. Komisijos reglamentas (EB) Nr. 296/96 dėl valstybių narių teiktinos informacijos ir mėnesinio Žemės ūkio orientavimo ir garantijų fondo (EŽŪOGF) Garantijų skyriaus lėšomis finansuojamų išlaidų užsakymo, bei panaikinantis reglamentą (EEB) Nr. 2776/88 (OL L 39, 1996 2 17, p. 5).
   
      (6)  2000 m. rugsėjo 26 d. Tarybos reglamentas (EB) Nr. 2040/2000 dėl biudžeto vykdymo tvarkos (OL L 244, 2000 9 29, p. 27).
   
      (7)  1998 m. gruodžio 22 d. Komisijos reglamentas (EB) nustatantis Tarybos reglamento (EEB) Nr. 2075/92 taikymo taisykles dėl priemokų schemos, auginimo kvotų ir konkrečios pagalbos, suteikiamos augintojų grupėms žaliavinio tabako sektoriuje (OL L 258,1998 12 31, p. 17).